《过陈行之饮》
宋代·晁公溯

陈郎见我江阳城，自起唤妇亲庖烹。
执勤纖手为袒割，始饮一庖和且平。
一庖已尽催进酒，平头奴子皆传声。
几州春色入此盎，陈郎调酒如调羹。
我家东床有孙子，亦得从容陪燕喜。
门前有客不速来，笑说今朝动食指。
陶然胸次吞渭泾，入口岂知醨与醇。
从兹剩致百家酒，更可作意呼真真。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。